text: Flere havnearbejdere nedlægger arbejdet
  03 februar 2011 kl. 10.09
  I Fredericia har havnen ligget stille hele morgenen. Havnearbejderne har valgt at gå hjem.
  De gør det i Esbjerg og flere andre store byer. Nedlæggelserne af arbejde spreder sig landet over.
  Nu er det kommet til Fredericia Havn, hvor havnearbejderne har valgt at forlade arbejdet for i dag.
  - Dagholdet er gået hjem og vi forventer at aftenholdet møder ind i eftermiddag, men det er meget usikkert, hvornår de gør det og om de gør det, siger Klaus Andersen fra Fredericia Shipping. 
  Havnearbejderne holdte fagligt møde i morges klokken 9, hvor beslutningen blev taget.
  - Det betyder, at mange skibe lige nu ligger stille. Stålskibe, containerskibe og saltskibe. Men også kranerne og lastbiler, der skal læsse af, kan ikke gøre noget. Det giver jo en masse omkostninger og i sidste ende overarbejde, når arbejdet genoptages, siger Klaus Andersen fra Fredericia Shipping.
  